hotchpotch/miracl-hf-unified huggingface dataset:
কেন্দুঝর জেলা
কেন্দুঝর জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৩৫৪ বঙ্গাব্দে(১লা জানুয়ারী ১৯৪৮ খ্রিস্টাব্দে) ওড়িশা রাজ্য পুণর্গঠন কালে কেন্দুঝর জেলাটি গঠিত হলেও তার নাম ছিলো কেওনঝড় জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর কেন্দুঝর শহরে অবস্থিত এবং চম্পুয়া মহকুমা, কেন্দুঝর মহকুমা ও আনন্দপুর মহকুমা নিয়ে গঠিত৷
জনশ্রুতি অনুযায়ী রাজা জ্যোতি ভঞ্জ বর্তমান কেওনঝড় বা কেন্দুঝর অঞ্চলে উপস্থিত ছোটো একটি ঝর্ণা ও সংলগ্ন প্রস্রবনকে কেন্দ্র করে নিজের অস্থায়ী প্রাসাদ নির্মান করেন৷ পরে এই অঞ্চল কেন্দুঝর বা কেন্দুবন দ্বারা পরিবেষ্ঠিত প্রস্রবন নামে বিখ্যাত হয়৷ জেলাসদরের নামে জেলাটির নামকরণ হয়৷
"জেলাটির উত্তরে ঝাড়খণ্ড রাজ্যের পশ্চিম সিংভূম জেলা"৷ "জেলাটির উত্তর পূর্বে(ঈশান) ওড়িশা রাজ্যের ময়ুরভঞ্জ জেলা"৷ "জেলাটির পূর্বে ওড়িশা রাজ্যের ময়ুরভঞ্জ জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের বালেশ্বর জেলা ও ওড়িশা রাজ্যের ভদ্রক জেলা"৷ "জেলাটির দক্ষিণে ওড়িশা রাজ্যের যাজপুর জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের ঢেঙ্কানাল জেলা"৷ "জেলাটির পশ্চিমে ওড়িশা রাজ্যের অনুগুল জেলা"৷ "জেলাটির উত্তর পশ্চিমে(বায়ু) ওড়িশা রাজ্যের সুন্দরগড় জেলা"৷
জেলাটির আয়তন ৮৩০৩ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৫.৩৩%৷
কেন্দুঝর জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১৫৬১৯৯০(২০০১ জনগণনা) ও ১৮০১৭৩৩(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৮ম৷ ওড়িশা রাজ্যের ৪.২৯% লোক কেন্দুঝর জেলাতে বাস করেন৷ জেলার জনঘনত্ব ২০০১ সালে ১৮৮ ছিলো এবং ২০১১ সালে তা বৃদ্ধি পেয়ে ২১৭ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৫.৩৫% , যা ১৯৯১-২০১১ সালের ১৬.৮৩% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৮৮(সমগ্র) এবং শিশু(০-৬ বৎ) লিঙ্গানুপাত ৯৬৭৷
জেলাটির স্বাক্ষরতা হার ৫৯.২৪%(২০০১) তথা ৬৮.২৪%(২০১১)৷ পুরুষ স্বাক্ষরতার হার ৭১.৯৯%(২০০১) তথা ৭৮.১২%(২০১১)৷ নারী স্বাক্ষরতার হার ৪৬.২২%(২০০১) তথা ৫৮.২৮% (২০১১)৷ জেলাটিতে শিশুর অনুপাত সমগ্র জনসংখ্যার ১৪.৪০%৷
খাসায়েসুল কুবরা
খাসায়েসুল কুবরা হল মিশরীয় বিশিষ্ট ইসলামী পন্ডিত ও লেখক জাজালুদ্দিন সুয়ুতি (১৪৪৫-১৫০৫ খ্রিস্টাব্দ) রচিত একটি গ্রন্থ। গ্রন্থটিতে ইসলামী নবী মুহাম্মাদ(সাঃ)-এর উপর আরোপিত অলৌকিকতা বা মুজিযাসমূহ নিয়ে আলোচনা করা হয়েছে।
অনলাইনে উর্দু‌ সংস্করণ
ক্লদ নিউবেরি
ক্লদ নিউবেরি (; জন্ম: ১৮৮৯ - মৃত্যু: ১ আগস্ট, ১৯১৬) কেপ উপনিবেশের পোর্ট এলিজাবেথে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ থেকে ১৯১৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট কিংবা লেগ-ব্রেক বোলিং করতেন। এছাড়াও, নিচেরসারিতে ডানহাতে ব্যাটিং করতেন ক্লদ নিউবেরি।
ক্লদ নিউবেরি’র জীবন সম্পর্কে খুব কমই জানা গেছে। তাঁর প্রকৃত জন্ম তারিখও অজানা। শিশুকালে বাবা-মা’র কাছ থেকে পরিত্যক্ত হবার পর এস্তার রবার্টস নাম্নী এক মাসীর তত্ত্বাবধানে শৈশবকাল অতিবাহিত করেছিলেন ক্লদ নিউবেরি।
পেস বোলার হিসেবে ক্রিকেট খেলায় আবির্ভূত হয়েছিলেন ক্লদ নিউবেরি। নিচেরসারিতে ব্যাটিং করতেন তিনি।
১৯১০-১১ মৌসুম থেকে ১৯১১-১২ মৌসুম পর্যন্ত ট্রান্সভালের পক্ষে বেশ কয়েকটি খেলায় অংশগ্রহণ করেছিলেন তিনি। মার্চ, ১৯১১ তারিখে ইস্টার্ন প্রভিন্সের বিপক্ষে ৬/২৮ বোলিং পরিসংখ্যান গড়ে ৭৭ রানে গুটিয়ে দিতে অসামান্য ভূমিকা পালন করেছিলেন।
সমগ্র খেলোয়াড়ী জীবনে তিনি মাত্র চারটি টেস্টে অংশগ্রহণ করার সুযোগ পেয়েছিলেন। ২৬ ডিসেম্বর, ১৯১৩ তারিখে টেস্ট ক্রিকেটে অভিষেক ঘটে ক্লদ নিউবেরির।
১৯১৩-১৪ মৌসুমে ইংল্যান্ড দল দক্ষিণ আফ্রিকা গমন করে। প্রথম টেস্টে সফরকারী দল ইনিংস ব্যবধানে জয় পায়। সফরের পরবর্তী খেলায় ট্রান্সভালে বিপক্ষে প্রতিদ্বন্দ্বিতা করে এমসিসি দল। ৩/১০৯ বোলিং পরিসংখ্যান গড়ে স্থানীয় দলের পক্ষে সর্বাপেক্ষা সফলতার সাক্ষর রাখেন তিনি। তবে সফরকারী দলটি আবারও ইনিংসের ব্যবধানে বিজয়ী হয়েছিল। দলে চারটি পরিবর্তনের একটি অংশ হিসেবে সিরিজের দ্বিতীয় টেস্টে তাঁকে দক্ষিণ আফ্রিকা দলে নিয়ে আসা হয়। এরপর থেকে সিরিজের বাদ-বাকি টেস্টে তাঁর অংশগ্রহণ ছিল। ২৪.৩৬ গড়ে ১১ উইকেট লাভ করে দক্ষিণ আফ্রিকার দ্বিতীয় সর্বাধিক সফলতম বোলারে পরিণত হয়েছিলেন ক্লদ নিউবেরি। পুরো সিরিজে ফ্রাঙ্ক ওলিকে চারবার আউট করেছিলেন তিনি।
প্রথম বিশ্বযুদ্ধ চলাকালে সাউথ আফ্রিকান ইনফ্যান্ট্রিতে তালিকাভুক্ত হন ও ফ্রান্সে দায়িত্ব পালন করেন। ১ আগস্ট, ১৯১৬ তারিখে ফ্রান্সের সোম এলাকার ডেভিল উডে ২৭ বছর বয়সে ক্লদ নিউবেরি’র জীবনাবসান ঘটে।
তারিক আহমেদ সিদ্দিক
মেজর জেনারেল তারিক আহমেদ সিদ্দিক, আরসিডিএস, পিএসসি হলেন বাংলাদেশ সেনাবাহিনীর একজন অবসরপ্রাপ্ত মেজর জেনারেল এবং বাংলাদেশের প্রধানমন্ত্রী শেখ হাসিনার বর্তমান নিরাপত্তা উপদেষ্টা।
সিদ্দিক ডিরেক্টরেট জেনারেল অব ফোর্সেস ইন্টেলিজেন্সে (ডিজিএফআই) কর্মরত ছিলেন। ২০০১ সালের ১৭ নভেম্বর থেকে ২০০২ সালের ১৭ মার্চ পর্যন্ত তিনি বাংলাদেশ সেনাবাহিনীর সামরিক প্রকৌশলী সেবার প্রধান প্রকৌশলী ছিলেন। তিনি মিরপুরে অবিস্থিত ডিফেন্স সার্ভিসেস কম্যান্ড অ্যান্ড স্টাফ কলেজের জেষ্ঠ্য প্রশিক্ষক ছিলেন। শেখ হাসিনা বিরোধী দলীয় নেতা থাকাবস্থায় তিনি তার ব্যক্তিগত নিরাপত্তা প্রধান ছিলেন এবং ২০০৪ সালে শেখ হাসিনাকে হত্যার উদ্দেশ্যে করা গ্রেনেড হামলার সময় উপস্থিত ছিলেন। ২০১৪ সালে আওয়ামী লীগ সরকার গঠন করার পর তিনি প্রধানমন্ত্রীর নিরাপত্তা উপদেষ্টা হিসেবে নিয়োগ পান এবং ২০১৮ সালের নির্বাচনের পর পুনরায় তাকে এ পদে নিয়োগ দেওয়া হয়।
সিদ্দিক, শেখ রেহানার স্বামী শফিক সিদ্দিকের ছোট ভাই।
কালাহান্ডি জেলা
কালাহান্ডি জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৩৫৪ বঙ্গাব্দে(১লা জানুয়ারী ১৯৪৮ খ্রিস্টাব্দ) ওড়িশা জেলাগঠনের সময় কালাহান্ডি, পাটনা ও সোনপুর একত্রিত করে কালাহান্ডি জেলা গঠন করা হয়৷ ১৫ই কার্তিক ১৩৫৬ বঙ্গাব্দে(১লা নভেম্বর ১৯৪৯ খ্রিস্টাব্দ) সোনপুর ও পাটনা পৃৃথক করে ও সম্বলপুর জেলার নূয়াপড়া মহকুমা জেলাটির সঙ্গে যুক্ত করা হয়৷ ১৩৬৯ বঙ্গাব্দে(১৯৬২ খ্রিস্টাব্দ) কালাহান্ডি জেলার কাশীপুর তহশিল কোরাপুট জেলার সঙ্গে যুক্ত করা হয়৷ আবার ১৩ই চৈত্র ১৩৯৯ বঙ্গাব্দে(২৭শে মার্চ ১৯৯৩ খ্রিস্টাব্দ) জেলাটির থেকে নূয়াপড়া মহকুমা পৃৃথক করে বর্তমান কালাহান্ডি জেলাটি গঠন করা হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ভবানিপাটনা শহরে অবস্থিত এবং ভবানিপাটনা মহকুমা ও ধর্মগড় মহকুমা নিয়ে গঠিত৷
জেলাটির 'কালাহান্ডি' নাম নিয়ে বহুজনের মধ্যে মতপার্থক্য রয়েছে৷ কেন্দ্রীয় বিভাগের বিভিন্ন পুরানো নথি অনুযায়ী ওড়িয়া ভাষাতে এর অর্থ কালো হাঁড়ি বা কালো পাত্র৷ অনুমান করা হয় অঞ্চলটিতে কালো মাটির প্রাচুর্যের কারণে স্থানীয় মৃৃৎশিল্পীরা কালো রঙের মাটির পাত্র বাজারে বেচতো৷ ফলে কালোপাত্রের বাজার থেকে জেলাটির নাম হয় কালাহান্ডি৷
"জেলাটির উত্তরে ওড়িশা রাজ্যের বলাঙ্গির জেলা"৷ "জেলাটির উত্তর পূর্বে(ঈশান) ওড়িশা রাজ্যের কন্ধমাল জেলা"৷ "জেলাটির পূর্বে ওড়িশা রাজ্যের রায়গড়া জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের রায়গড়া জেলা"৷ "জেলাটির দক্ষিণে ওড়িশা রাজ্যের কোরাপুট জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের নবরঙ্গপুর জেলা"৷ "জেলাটির পশ্চিমে ওড়িশা রাজ্যের নূয়াপড়া জেলা ও ছত্তীসগঢ় রাজ্যের গরিয়াবন্দ জেলা"৷ "জেলাটির উত্তর পশ্চিমে(বায়ু) ওড়িশা রাজ্যের বলাঙ্গির জেলা"৷
জেলাটির আয়তন ৭৯২০ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৫.০৯%৷
কালাহান্ডি জেলায় প্রচলিত ভাষাসমূহের পাইচিত্র তালিকা নিম্নরূপ -
কালাহান্ডি জেলাতে বসবাসকারী সিংহভাগ ওড়িয়াভাষী সম্বলপুরি/কোশলি ভাষাতে সাবলীল৷
মোট জনসংখ্যা ১৩৩৫৪৯৪(২০০১ জনগণনা) ও ১৫৭৬৮৬৯(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১১তম৷ ওড়িশা রাজ্যের ৩.৭৬% লোক কালাহান্ডি জেলাতে বাস করেন৷ জেলার জনঘনত্ব ২০০১ সালে ১৬৯ ছিলো এবং ২০১১ সালে তা বৃদ্ধি পেয়ে ১৯৯ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৮.০৭% , যা ১৯৯১-২০১১ সালের ১৮.০৯% বৃদ্ধির হারের প্রায় সমান৷ জেলাটিতে লিঙ্গানুপাত ২০১১ অনুযায়ী ১০০৩(সমগ্র) এবং শিশু(০-৬ বৎ) লিঙ্গানুপাত ৯৫৭৷
জেলাটির স্বাক্ষরতা হার ৪৫.৯৪%(২০০১) তথা ৫৯.২২%(২০১১)৷ পুরুষ স্বাক্ষরতার হার ৬২.৬৬%(২০০১) তথা ৭১.৯০%(২০১১)৷ নারী স্বাক্ষরতার হার ২৯.২৮%(২০০১) তথা ৪৬.৬৮% (২০১১)৷ জেলাটিতে শিশুর অনুপাত সমগ্র জনসংখ্যার ১৪.১১%৷
ফিফা অর্ডার অফ মেরিট
অর্ডার অফ মেরিট ফিফা কর্তৃক প্রদত্ত সর্বোচ্চ সম্মাননা। পুরস্কারটি বার্ষিক ফিফা কংগ্রেসে উপস্থাপন করা হয়। এটি সাধারণত ফুটবলের ক্ষেত্রে উল্লেখযোগ্য অবদান রাখা বিবেচিত ব্যক্তিদের প্রদান করা হয়।
ফিফা এর শতবার্ষিক কংগ্রেসে তারা তাদের অস্তিত্বের প্রতি দশকের জন্য একটি পুরস্কার দেয়। এই পুরস্কারগুলি ভক্ত, সংগঠন, ক্লাব এবং একটি আফ্রিকান ফুটবলের কাছে হস্তান্তর করা হয়েছিল। এটি ফিফা শতবার্ষিক অর্ডার অফ মেরীত হিসাবে উল্লেখ করা হয়।
পুরষ্কার গ্রাহক সরাসরি এটি ফুটবলের সাথে জড়িত হতে হবে না। এমন একটি উল্লেখযোগ্য অ-ফুটবল ব্যক্তিত্ব ছিলেন নেলসন ম্যান্ডেলা যিনি দক্ষিণ আফ্রিকাকে আন্তর্জাতিক ফুটবলে ফিরিয়ে আনায় এটি জিতেছিলেন।
সাহিদুজ্জামান খোকন
সাহিদুজ্জামান খোকন একজন বাংলাদেশি রাজনীতিবিদ ও একাদশ জাতীয় সংসদ সদস্য। সাহিদুজ্জামান খোকন মেহেরপুর-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
সাহিদুজ্জামান খোকনের জন্ম মেহেরপুর জেলায়।
সাহিদুজ্জামান খোকন রাজনীতিতে সক্রিয় তিনি গাংনী উপজেলা আওয়ামী লীগের সভাপতি হিসেবে দায়িত্ব পালন করছেন। এবং প্রথম বারের মতো সংসদ সদস্য নির্বাচিত হয়েছেন। ১৯৮৩ সালে ছাত্রলীগে যোগদানের মাধ্যমে তার রাজনীতির শুরু। ১৯৮৬ সালে উপজেলা ছাত্রলীগের সভাপতির দায়িত্ব পালন করেছেন। তিনি ২০০১, ২০০৮ ও ২০১৪ সালে দলের মনোনয়ন ফরম সংগ্রহ করেছিলেন। ২০১৭ সালের ১৬ ডিসেম্বর তিনি মুক্তিযোদ্ধাদের সংবর্ধনা অনুষ্ঠানে উপস্থিত হলে মুক্তিযোদ্ধারা তাকে রাজাকারের সন্তান উল্লেখ করে বাধা দেন।
হার্ভেস্ট রেকর্ডস
হার্ভেস্ট রেকর্ডস মূলত ইএমআই সঙ্গীত কোম্পানির দ্বারা তৈরি এবং ক্যাপিটল মিউজিক গ্রুপের অন্তর্গত ব্রিটিশ রেকর্ড লেবেল যা ১৯৬৯ সাল থেকে বর্তমান পর্যন্ত সক্রিয়।
আ ক ম সারোয়ার জাহান বাদশা
সরওয়ার জাহান বাদশা একজন বাংলাদেশি রাজনীতিবিদ ও একাদশ জাতীয় সংসদ সদস্য। সরওয়ার জাহান বাদশা কুষ্টিয়া-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
সরওয়ার জাহান বাদশার জন্ম কুষ্টিয়া জেলায়। তিনি উচ্চ শিক্ষিত।
সরওয়ার জাহান বাদশা রাজনীতিতে তেমন সক্রিয় ছিলেন না তবে তিনি প্রথম বারের মতো সংসদ সদস্য নির্বাচিত হয়েছেন।
ফে ডানাওয়ে
ডরোথি ফে ডানাওয়ে (; জন্ম ১৪ জানুয়ারি ১৯৪১) হলেন একজন মার্কিন অভিনেত্রী। অভিনয় জীবনে তিনি একটি একাডেমি পুরস্কার, তিনটি গোল্ডেন গ্লোব পুরস্কার, একটি বাফটা পুরস্কার, একটি এমি পুরস্কার অর্জন করেছেন এবং তিনি লিওপার্ড ক্লাব পুরস্কারের প্রথম বিজেতা। ২০১১ সালে ফ্রান্স সরকার তাকে অর্দ্র দে আর্ত এ দে লেত্রের অফিসার উপাধি প্রদান করে।
১৯৬০-এর দশকে ব্রডওয়ে মঞ্চে অভিনয় দিয়ে তার কর্মজীবন শুরু হয়। তার চলচ্চিত্রে অভিষেক হয় "দ্য হ্যাপেনিং" (১৯৬৭) দিয়ে। তিনি "বনি অ্যান্ড ক্লাইড" চলচ্চিত্রে বনি পার্কার চরিত্রে অভিনয় করে খ্যাতি অর্জন করেন এবং এই কাজের জন্য শ্রেষ্ঠ অভিনেত্রী বিভাগে তার প্রথম একাডেমি পুরস্কারের মনোনয়ন লাভ করেন। নব্য-নোয়া রহস্যমূলক "চায়নাটাউন" (১৯৭৪) চলচ্চিত্রে অভিনয় করে অপর একটি একাডেমি পুরস্কারের মনোনয়ন লাভ করেন এবং ব্যঙ্গধর্মী "নেটওয়ার্ক" চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার অর্জন করেন। তার অভিনীত উল্লেখযোগ্য চলচ্চিত্রগুলো হল "দ্য টমাস ক্রাউন অ্যাফেয়ার" (১৯৬৮), নাট্যধর্মী "দি অ্যারেঞ্জমেন্ট" (১৯৬৯), পশ্চিমা ধাঁচের "লিটল বিগ ম্যান" (১৯৭০), আলেকসান্দ্র দুমার ধ্রুপদী উপন্যাস অবলম্বনে নির্মিত "দ্য থ্রি মাস্কেটিয়ার্স" (১৯৭৩), মারপিঠধর্মী-নাট্য "দ্য টাওয়ারিং ইনফার্নো" (১৯৭৪), রাজনৈতিক থ্রিলার "থ্রি ডেজ অব দ্য কন্ডর" (১৯৭৫) এবং থ্রিলার "আইজ অব লরা মার্স" (১৯৭৮)।
ডানাওয়ে ১৯৪১ সালের ১৪ই জানুয়ারি ফ্লোরিডা অঙ্গরাজ্যের ব্যাসকমে জন্মগ্রহণ করেন। তার পিতা জন ম্যাকডাওয়েল ডানাওয়ে জুনিয়র (১৯২০-১৯৮৪) ছিলেন মার্কিন যুক্তরাষ্ট্রের সেনাবাহিনীর নন-কমিশনড অফিসার এবং মাতা গ্রেস এপ্রিল (জন্ম স্মিথ, ১৯২২-২০০৪) ছিলেন একজন গৃহিণী। তিনি স্কট-আইরিশ, ইংরেজ ও জার্মান বংশোদ্ভূত।
বর্ষসেরা উইকিমিডিয়ান
বর্ষসেরা উইকিমিডিয়ান হলো একটি বার্ষিক পুরস্কার যা ২০১১ সাল থেকে উইকিপিডিয়ার প্রতিষ্ঠাতা জিমি ওয়েলস কর্তৃক প্রদান করা হচ্ছে। পুরস্কারটি প্রতি বছর ঐতিহ্যগতভাবে উইকিপিডিয়ার বার্ষিক সম্মেলন উইকিম্যানিয়াতে ‘উইকিমিডিয়া আন্দোলনে বিশেষ সাফল্যের স্বীকৃতি স্বরুপ’ প্রদান করা হয়। ২০১৭ সালের পূর্বে এটি ‘বর্ষসেরা উইকিপিডিয়ান’ নামে পরিচিত ছিল। প্রথমদিকে শুধুমাত্র ‘প্রধান পুরস্কার’ প্রদান করা হলেও ২০১৫ সাল থেকে প্রধান পুরস্কারের পাশাপাশি ‘বিশেষ সম্মাননা’ নামে মোট দুটি বিষয়শ্রেনীতে পুরস্কারটি প্রদান করা হয়।
সর্বশেষ ২০১৮ সাল পর্যন্ত মোট ৯ জনকে প্রধান পুরস্কার ও ৭ জনকে বিশেষ সম্মাননা প্রদান করা হয়েছে। এর মধ্যে ২০১৫ সালে ‘অজ্ঞাত’ একজন অবদানকারীকে এবং ২০১৬ সালে প্রথমবারেরমত যৌথভাবে দুজনকে প্রদান করা হয়।
তাতার উইকিপিডিয়া
তাতার উইকিপিডিয়া () হচ্ছে অনলাইন বিশ্বকোষ উইকিপিডিয়ার তাতার ভাষার সংস্করণ। ২০০৩-এর সেপ্টেম্বর মাসে যাত্রা শুরু হয় এই উইকিপিডিয়ার এবং 2022 পর্যন্ত এর নিবন্ধ সংখ্যা টি। 2022 পর্যন্ত, এই উইকিপিডিয়ায় জন ব্যবহারকারী, জন প্রশাসক, টি ফাইল আছে।
সাহারানপুর বিভাগ
সাহারানপুর বিভাগ হল উত্তর ভারতের উত্তরপ্রদেশ রাজ্যের ১৮টি প্রশাসনিক বিভাগের একটি বিভাগ। এই বিভাগের সদর শহর হল সাহারানপুর। ২০০৫ সালের পরিস্থিতি অনুসারে, এই বিভাগ চারটি জেলায় বিভক্ত। এই জেলাগুলি হল সাহারানপুর, শ্যামলী ও মুজাফ্ফরনগর।
শহিদী হাসস জেলা
শহিদী হাসস জেলা (এছাড়াও চাহের সিনেহ বলা হয়ে থাকে - উচ্চারণ অনুযায়ে "চার চিনেহ") আফগানিস্তানের ওরুজগন প্রদেশের একটি অন্যতম জেলা।
২০০৬ সাল থেকে ধীরে ধীরে সরকারি বিভিন্ন কর্মকান্ডের উপস্থিতির কারনে জেলা কেন্দ্রীয় অঞ্চলে প্রায় ৫ কিমি ব্যাসার্ধ হ্রাস পেয়েছে। কিন্তু তারপরেও ২০০৬ সাল থেকে তাগাব এলাকায় কোনও সরকারি উপস্থিতি নেই।
তারিনকোট জেলা
তরিনকোট জেলা, এছাড়াও তারিন কোউট হিসাবে বানান করা হয়েছে, আফগানিস্তানের ওরুজগন প্রদেশের একটি অন্যতম জেলা। জেলা এবং প্রদেশের রাজধানী তারিনকোট শহর নামে পরিচিত।
তরিনকোট জেলার দুটি পশতুন উপজাতি প্রতিনিধিত্ব করে থাকে। এছাড়াও অন্যান্য উপজাতিদের মধ্যে রয়েছে তারিন উপজাতির: পপলজাই, বারাকজাই, আচাজাই; এবং গিলজাই উপজাতির: তোখী, হাতাক, সুলেইমান-খেলা।
চকি ওয়ারদক জেলা
চকি ওয়ারদক (, এছাড়াও পরিচিত চক নামে) আফগানিস্তানের ওয়ারদক প্রদেশের দক্ষিণে অবস্থিত একটি জেলা। ২০০৫ সালে আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৮৩,৩৭৬ জন এর মত। জেলাটির কেন্দ্রীয় শহরের নাম হচ্ছে চকি ওয়ারদক নামক একটি গ্রাম।
চকি ওয়ারদকের বাইরে অনেক প্রাচীন বৌদ্ধ নিদর্শনের অবশাশেষ রয়েছে, যার মধ্যে একটি উন্নত গির্জা এবং ৬টি স্তূপ রয়েছে। এছাড়াও এখানে একটি খাশথলি শিলালিপি রয়েছে, যার মধ্যে ৬১টি কুশন মুদ্রার সমন্বয় দেখতে পাওয়া যায়। তবে এটি বর্তমানে ব্রিটিশ মিউজিয়াম এর সংগ্রহে রয়েছে।
ডে মিরদাদ জেলা
ডে মিরদাদ (এছাড়াও নামেও পরিচিত জিলগা) আফগানিস্তানের ওয়ারদক প্রদেশের দক্ষিণে অবস্থিত একটি জেলা। জেলাটির রাজধানী শহরের নাম হচ্ছে মিরান নামক শহর। এক সময়ে জেলাটি জিলগা নামেও পরিচিত ছিল।
আফগানিস্তানের অন্যান্য জেলার মতই, এই জেলাটিতে সঠিক জনসংখ্যার কোন তথ্য পাওয়া যায়নি। আফগানিস্তানের ইউএনএইচসিআর এবং সেন্ট্রাল স্ট্যাটিস্টিক্স অফিস (সিএসও) সহ আফগানিস্তানের গ্রামীণ পুনর্বাসন ও উন্নয়ন মন্ত্রণালয় (এমআরআরডি) কর্তৃক সংগৃহীত আদমশুমারীর তথ্যানুযায়ী জেলাটির জনসংখ্যা প্রায় ২৮,৮৬৫ জন এর মত। এআইএমএস এবং ইউএনএইচসিআর পরিসংখ্যান অনুযায়ী, এখানকার জনসংখ্যার বেশিরভাগ হাজারা সম্প্রদায়ের ৯০% এবং বাকি ১০% অন্যান্য সম্প্রদায়ের লোকজন বসবাস করে থাকে।
মাহবুবুর রহমান (রাজনীতিবিদ)
মাহবুবুর রহমান হলেন একজন বাংলাদেশী আইনজীবি, রাজনীতিবিদ, সাবেক সংসদ সদস্য ও মন্ত্রী। তিনি বাংলাদেশ জাতীয়তাবাদী দলের একজন শীর্ষ স্থানীয় নেতা। তিনি নোয়াখালী-৩ আসন থেকে নির্বাচিত জাতীয় সংসদ সদস্য ছিলেন। তিনি ১৯৮৪ থেকে ১৯৮৭ সাল পর্যন্ত এরশাদ সরকারের ধর্ম বিষয়ক মন্ত্রী এবং ১৯৮৬ থেকে ১৯৮৮ সাল পর্যন্ত শিক্ষা মন্ত্রী ছিলেন। তিনি ১৯৯৬ সালে জাতীয় পার্টি থেকে বিএনপিতে যোগ দেন। ২০০৮ সালের তিনি পুনরায় জাতীয় পার্টিতে ফিরে যান।
মাহবুবুর রহমান ডাঃ ফিরোজা বেগমের সাথে বিবাহ বন্ধনে আবদ্ধ হন। তাদের পাঁচ ছেলে মেয়ে রয়েছে। ফিরোজা বেগম ২০১৫ সালে মৃত্যুবরন করেন। তার মেয়ে ফারাহ মাহবুব বাংলাদেশ সুপ্রিম কোর্টের হাইকোর্ট বিভাগের একজন বিচারপতি।
সান্তিয়াগো বার্নাব্যু ইয়েস্তে
সান্তিয়াগো বার্নাব্যু দে ইয়েস্তে (; ৮ জুন ১৮৯৫ – ২ জুন ১৯৭৮) ছিলেন একজন আক্রমণভাগের ফুটবলার খেলোয়াড়,যিনি রিয়াল মাদ্রিদের হয়ে খেলতেন।তাকে রিয়ালের ইতিহাসের সবচেয়ে গুরুত্বপূর্ণ ব্যাক্তিদের মধ্যে একজন।
সাধারণত রিয়াল মাদ্রিদ ফুটবল ক্লাবকে স্পেন এবং ইউরোপের সবচেয়ে সফল ফুটবল ক্লাব হিসেবে রূপান্তরের জন্য তার অবদান সবচেয়ে বেশি বিবেচনা করা হয়। দলের বর্তমান স্টেডিয়াম তার সম্মানে নামকরণ করা হয়েছে। সেপ্টেম্বর ১৯৪৩ থেকে জুন ১৯৭৮ পর্যন্ত ৩৫ বছরের জন্য ক্লাবের সভাপতি ছিলেন।
বার্নাব্যু স্পেনের আলবাস্তে আলমান্সায় জন্মগ্রহণ করেন।যখন খুব ছোট ছিলেন তার পরিবার তখন মাদ্রিদে চলে যায়।কয়েক বছর ধরে মাদ্রিদের ম্যাচগুলিতে নিয়মিত দর্শক হওয়ার পর ১৯৯০ সালে ১৪ বছর বয়সে রিয়াল মাদ্রিদ যুব দলে যোগ দেন। ১৯২৭ সালে অবসর নেওয়ার আগ পর্যন্ত আক্রমণভাগের খেলোয়াড় হিসেবে খেলেন।তিনি বেশ কয়েক বছর ধরে দলের অধিনায়ক হিলেন। ১৯৩৫ সাল পর্যন্ত তিনি ক্লাবের সাথে যুক্ত ছিলেন, প্রথম পরিচালক হিসেবে পরে সহযোগী ম্যানেজার এবং পরবর্তীতে প্রথম দলের ম্যানেজার হয়ে ওঠেন।
১৯৩৬ সালে স্পেনের গৃহযুদ্ধ শুরু হওয়ার সাথে সাথে সকল ধরণের স্পেনীয় ফুটবল খেলা বন্ধ হয়ে যায়। যুদ্ধের সময় তিনি জেনারেল আগস্টিন মুনজ গ্র্যান্ডেসের অধীনে একজন সৈনিক হিসেবে জাতীয়তাবাদীদের পক্ষে যুদ্ধ করেছিলেন।
যুদ্ধ শেষ হয়ে গেলে স্পেনে আবার ফুটবল শুরু হয়, তবে ততোদিনে রিয়াল মাদ্রিদ একটি মৃত ক্লাব হয়ে যায়। পুরানো প্রশাসক (বেশ কয়েকজন যুদ্ধের সময় নিহত বা গুম হয়ে গিয়েছিল) এবং এমনকি তাদের প্রারম্ভিক বছরে অর্জন করা ক্লাবের ট্রফিগুলিও চুরি হয়ে গিয়েছিলো।রিয়াল মাদ্রিদ প্রাথমিকভাবে পুনর্নির্মাণে কোনও সরকারি সহায়তা পায়নি। বার্নাব্যুই পরবর্তী কয়েক মাস ধরে সাবেক খেলোয়াড়, পরিচালক এবং ক্লাব সদস্যদের খোজ করেন এবং যোগাযোগের জন্য ব্যস্ত ছিলেন। অবশেষে ক্লাবটির পুনর্গঠন করেন।
১৯৪৩ সালে এফসি বার্সেলোনার বিপক্ষে রিয়াল মাদ্রিদের জয় লাভের পর সরকার সহিংসতার পর সরকার একটি সমাধান নিল এবং ক্লাবের দুই ক্লাবের সভাপতিদের পদত্যাগ করতে বাধ্য করে। বার্নাব্যু রিয়াল মাদ্রিদের সভাপতি নির্বাচিত হন। ২ জুন ১৯৭৮ সালে মৃত্যুর আগ পর্যন্ত এই পদে ছিলেন।
সাফল্য তৎক্ষণাৎ আসেনি। ক্লাবটি তখনও খুব খারাপ অবস্থায় ছিলো এবং অন্যান্য ক্লাবগুলি যেমন আতলেতিকো মাদ্রিদ, বার্সেলোনা এবং অ্যাথলেতিক বিলবাও খুব শক্তিশালী দল ছিল।
বার্নাব্যু তার পরিকল্পনা শুরু করেন।তিনি প্রত্যেক স্তরে বয়সভিত্তিক দল গঠন করেন এবং প্রত্যেক দলের হন্য আলাদা আলাদা প্রশিক্ষক এবং প্রযুক্তিগত দল নিয়োগ করেন।বর্তমানে সকল পেশাদার ক্লাব নিজেদের খেলোয়াড় তৈরির জন্য এই পরিকল্পনা ব্যবহার করছে।
তারপরে তিনি ইউরোপের বৃহত্তম স্টেডিয়াম তৈরির প্রচেষ্টা করেছিলেন, এটি "এত ছোট ক্লাবের জন্য বড় স্টেডিয়াম" বলে মন্তব্য করা হয়েছিল,যেটা বর্তমান এস্তাদিও সান্তিয়াগো বার্নাব্যু। সিউদাদ দেপর্তিভো নামক অনুশীলনের জন্য স্টেডিয়াম নির্মিত হয় যাতে খেলোয়াড়রা মূল স্টেডিয়াম ক্ষতিগ্রস্ত করা ছাড়া অনুশীলন করতে পারে। অবশেষে, তিনি বিদেশ থেকে বিশ্বমানের খেলোয়াড়দের স্বাক্ষর করার একটি উচ্চাকাঙ্ক্ষী কৌশল শুরু করেছিলেন, তাদের মধ্যে সবচেয়ে উল্লেখযোগ্য ছিলেন আলফ্রেদো দি স্তিফানোর স্বাক্ষর, এবং বিশ্বের প্রথম সত্যিকারের বহুজাতিক ক্লাব তৈরি করেছিলেন। বার্নব্যুয়ের সভাপতিত্বকালে সময়ে রিয়াল মাদ্রিদে অনেক কিংবদন্তী খেলেছে।
নরক
ধর্ম ও লোককথায় নরক একটি পরলৌকিক স্থান যা কোথাও যন্ত্রণাদায়ক শাস্তির যায়গা হিসেবে বর্ণিত। যেসব ধর্মের ঐশ্বরিক ইতিবৃত্ত রৈখিক (যেমন ইব্রাহিমীয় ধর্মসমূহ) সেসব ধর্মমতে প্রায়ই নরককে চিরস্থায়ী ঠিকানা হিসেবে বর্ণা করা হয়। আবর্তনশীল ইতিবৃত্ত বিশিষ্ট ধর্মমতে (যেমন ভারতীয় ধর্মসমুহে) প্রায়ই নরককে দুই জন্ম বা অবতারত্বের অন্তর্বর্তী সময় হিসেবে বর্ণা করা হয়। সাধারণত এসব ধর্মসংস্কৃতিতে নরকের অবস্থান অপর মাত্রায় কিংবা মাটির নিচে।
কিছু ধর্মসংস্কৃতি যেসব পরকালকে পুরস্কার বা শাস্তির যায়গা হিসেবে বিবেচনা করে না সেসব ধর্মসংস্কৃতি নরককে কেবল প্রেতলোক (মৃতদের আবাসস্থল), কবর বা একটি অনির্ণেয় যায়গা হিসেবে বর্ণা করে থাকে।
"নরক" শব্দটি এসেছে সংস্কৃত থেকে, যার আক্ষরিক অর্থ "নর (অর্থাৎ মানব বা মানুষ) সম্পর্কিত"। ইংরেজী ও বিভিন্ন ইউরোপীয় ভাষায় "হেল" শব্দটির দ্বারা মৌলিকভাবে মৃতদের পাতাললোক বুঝাত যার পরবর্তীকালে বিশেষকরে খ্রিষ্টান বাইবেলের অনুবাদে পরকালীন শাস্তির যায়গা লাতিন 'জেহেনা'-র অর্থে ব্যবহারের ফলে পুনর্ব্যাখ্যা হয়।
ত্রিপুরেশ্বরী মন্দির
ত্রিপুরা সুন্দরি মন্দিরটি দেবী ত্রিপুরা সুন্দরির একটি হিন্দু মন্দির, স্থানীয়ভাবে এটি দেবী ত্রিপুরেশ্বরী নামে পরিচিত। মন্দিরটি ত্রিপুরার রাজধানী আগরতলা থেকে ৫৫ কিলোমিটার দূরে প্রাচীন শহর উদয়পুরে অবস্থিত এবং আগরতলা থেকে ট্রেন ও রাস্তা দ্বারা এখানে পৌঁছানো যায়। এটি দেশের এই অংশের পবিত্রতম হিন্দু মন্দিরগুলির মধ্যায়ে অন্যতম। ;মাতাবাড়ি নামে জনপ্রিয়, মন্দিরটি একটি ছোট পাহাড়ের উপরে স্থাপিত হয়, যেহেতু একটি পাহাড়ের আকৃতি একটি কচ্ছপের কুঁচিতির অনুরূপ (কুরুমা) এবং এই আকৃতিটি কুরুমাপাখক্তি নামে পরিচিত একটি শক্তি মন্দিরের জন্য সম্ভাব্য পবিত্র স্থান হিসাবে বিবেচিত হয়, এই কারণে "কুরুমা পিঠ" নামটি প্রদান করা হয়েছে। ঐতিহ্যবাহী ব্রাহ্মণ যাজকদের দ্বারা দেবীকে সেবা দেওয়া হয়।
মন্দিরটিকে ৫১ টি শক্তি পিঠের মধ্যে এক হিসাবে গণ্য করা হয়; কিংবদন্তী বলে যে সতীর ডান পা এখানে পড়ে ছিল। এখানে শক্তিকে ত্রিপুরা সুন্দরী হিসাবে উপাসনা করা হয় এবং সহচর ভৈরভ ত্রিপুরেশ নামে পরিচিত। প্রধান মন্দিরটি ১৫০১ খ্রিস্টাব্দে ত্রিপুরার মহারাজা ধন্য মানিক্য কর্তৃক নির্মিত তিনটি স্তরীয় ছাদ সহ একটি ঘনক্ষেত্রের ভবন, যা বাংলার এক-রত্ন শৈলীতে নির্মিত।
মন্দিরের পবিত্রতম দেবীদের মধ্যে দুটি অনুরূপ কিন্তু বিভিন্ন আকারের কালো পাথর মূর্তি রয়েছে। ৫ ফুট উঁচু ও বৃহত্তর এবং বিশিষ্ট মূর্তিটি দেবী ত্রিপুরা সুন্দরী এবং ছোট মূর্তিটিকে বিশেষভাবে ছোট-মা (আক্ষরিক, লিটল মাদার) বলা হয়, এটি ২ ফুট লম্বা এবং দেবী চন্দির মূর্তি। লোককথা বলে যে ছোট মূর্তিটি ত্রিপুরা রাজাদের যুদ্ধক্ষেত্রে নিয়ে যায়।
প্রতি বছর দীপাবলী উপলক্ষে একটি বিখ্যাত মেলা মন্দিরের কাছাকাছি স্থানে অনুষ্ঠিত হয়, যা ০.২ মিলিয়ন তীর্থযাত্রী পরিদর্শন করে।
রেজিনা কিং
রেজিনা রনে কিং (; জন্ম: ১৫ জানুয়ারি ১৯৭১) হলেন একজন মার্কিন অভিনেত্রী ও টেলিভিশন প্রযোজক। অভিনয় জীবনে তিনি তিনটি এমি পুরস্কার, একটি গোল্ডেন গ্লোব পুরস্কার ও একটি ক্রিটিকস চয়েস চলচ্চিত্র পুরস্কার অর্জন করেছেন।
তিনি ১৯৮৫ সালে "টু টুয়েন্টি সেভেন" ধারাবাহিকে ব্রেন্ডা জেনকিন্স চরিত্রে অভিনয় করে পরিচিতি লাভ করেন। তিনি "ফ্রাইডে" (১৯৯৫)-এ ডানা, "জেরি ম্যাগুইয়ার" ছবিতে (১৯৯৬) মার্সি টিডওয়েল, এবং "সাউথল্যান্ড" ধারাবাহিকে ডিটেকটিভ লিডিয়া অ্যাডামস চরিত্রে অভিনয় করেন। "সাউথল্যান্ড" ধারাবাহিকে তার কাজের জন্য তিনি ২০১২ ও ২০১৩ সালে নাট্যধর্মী ধারাবাহিকে শ্রেষ্ঠ পার্শ্ব অভিনেত্রী বিভাগে দুটি ক্রিটিকস চয়েস টেলিভিশন পুরস্কারের মনোনয়ন লাভ করেন।
২০১৫ থেকে ২০১৭ সাল পর্যন্ত তিনি এবিসি'র অমনিবাস ধারাবাহিক "আমেরিকান ক্রাইম"-এ অভিনয় করেন এবং এই কাজের জন্য তিনটি প্রাইমটাইম এমি পুরস্কারের মনোনয়ন হতে দুটি পুরস্কার জয় করেন এবং একটি গোল্ডেন গ্লোব পুরস্কারের মনোনয়ন লাভ করেন। এছাড়া ২০১৫ থেকে ২০১৭ সাল পর্যন্ত তিনি এইচবিও'র নাট্যধর্মী ধারাবাহিক "দ্য লেফটলাভারস"-এ এরিকা মার্ফি চরিত্রে অভিনয় করে একটি ক্রিটিকস চয়েস টেলিভিশন পুরস্কারের মনোনয়ন লাভ করেন। ২০১৮ সালে তিনি নেটফ্লিক্সের মিনি ধারাবাহিক "সেভেন সেকেন্ডস"-এ অভিনয় করে তার তৃতীয় এমি পুরস্কার অর্জন করেন। কিং সিবিএসের সিটকম "দ্য বিগ ব্যাং থিওরি"-এ জ্যানিন ডেভিস এবং "রে", "পোয়েটিক জাস্টিস", ও "লিগ্যালি ব্লন্ডি টু" চলচ্চিত্রে অভিনয় করেন।
২০১৮ সালে তিনি "ইফ বিয়াল স্ট্রিট কুড টক" ছবিতে শ্যারন রিভারস চরিত্রে অভিনয় করে সমাদৃত হন এবং এই কাজের জন্য শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার ও ক্রিটিকস চয়েস চলচ্চিত্র পুরস্কার অর্জন করেন।
কন্ধমাল জেলা
কন্ধমাল জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৭ই পৌষ ১৪০০ বঙ্গাব্দে(২রা জানুয়ারী ১৯৯৪ খ্রিস্টাব্দে) পূর্বতন কন্ধমাল জেলাটি থেকে বৌধ মহকুমা জেলারূপে পৃথক করে নতুন কন্ধমাল জেলাটি গঠিত হয়৷ কন্ধমাল জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ফুলবাণী শহরে অবস্থিত এবং বলিগুডা মহকুমা ও ফুলবাণী মহকুমা নিয়ে গঠিত৷
পুরাতন বিভিন্ন তথ্য থেকে কন্ধমাল জেলার নামকরণের দুধরণের ইতিহাস পাওয়া যায়৷ কারো মতে পাহাড়ি জঙ্গলকে স্থানীয় জনজাতির ভাষাকে বিবর্তিত করে কন্ধমাল শব্দটি এসেছে৷ আবার কারো মতো স্থানীয় কৃৃষিজীবী আদিবাসী খোন্ড জনগোষ্ঠীর নাম থেকে খোন্ডমাল ও পরে কন্ধমাল নামটি এসেছে৷
"জেলাটির উত্তরে ওড়িশা রাজ্যের বৌধ জেলা"৷ "জেলাটির উত্তর পূর্বে(ঈশান) ওড়িশা রাজ্যের নয়াগড় জেলা"৷ "জেলাটির পূর্বে ওড়িশা রাজ্যের গঞ্জাম জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের গঞ্জাম জেলা"৷ "জেলাটির দক্ষিণে ওড়িশা রাজ্যের গজপতি জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের রায়গড়া জেলা"৷ "জেলাটির পশ্চিমে ওড়িশা রাজ্যের কালাহান্ডি জেলা"৷ "জেলাটির উত্তর পশ্চিমে(বায়ু) ওড়িশা রাজ্যের বলাঙ্গির জেলা ও ওড়িশা রাজ্যের বৌধ জেলা"৷
জেলাটির আয়তন ৮০২১ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৫.১৫%৷
কন্ধমাল জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৬৪৮২০১(২০০১ জনগণনা) ও ৭৩৩১১০(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৩তম৷ ওড়িশা রাজ্যের ১.৭৫% লোক কন্ধমাল জেলাতে বাস করেন৷ জেলার জনঘনত্ব ২০০১ সালে ৮১ ছিলো এবং ২০১১ সালে তা বৃদ্ধি পেয়ে ৯১ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৩.১০% , যা ১৯৯১-২০১১ সালের ১৮.৬৬% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০৩৭(সমগ্র) এবং শিশু(০-৬ বৎ) লিঙ্গানুপাত ৯৬২৷
কোরাপুট জেলা
কোরাপুট জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৯ চৈত্র ১৩৪২ বঙ্গাব্দে(১লা এপ্রিল ১৯৩৬ খ্রিস্টাব্দ) সমগ্র কোরাপুট জেলাটি গঠন করা হয়৷ ১৩৬৯ বঙ্গাব্দে(১৯৬২ খ্রিস্টাব্দ) কালাহান্ডি জেলার কাশীপুর তহশিল কোরাপুট জেলার সঙ্গে যুক্ত করা হয়৷ আবার ১৪ আশ্বিন ১৩৯৯ বঙ্গাব্দে(১লা অক্টোবর ১৯৯২ খ্রিস্টাব্দ) পূর্বতন কোরাপুট জেলা থেকে অপর তিনটি জেলাসহ নতুন কোরাপুট জেলা গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর কোরাপুট শহরে অবস্থিত এবং কোরাপুট মহকুমা ও জয়পুর মহকুমা নিয়ে গঠিত৷
কোরাপুট জেলার প্রথম জেলাশাসক মাননীয় আর.সি.এস বেলের তথ্যপ্রমাণ অনুসারে অঞ্চলটির নাম ছিলো কোরাপুটি যা দুটি শব্দ করা ও পুটির সমন্বয়ে গঠিত৷ এর অর্থ কুচিলা(নাক্সভমিকা) গাছের আড়ত৷ যদিও বর্তমানে এই গাছের উপস্থিতি নেই৷
"জেলাটির উত্তরে ওড়িশা রাজ্যের কালাহান্ডি জেলা"৷ "জেলাটির উত্তর পূর্বে(ঈশান) ওড়িশা রাজ্যের রায়গড়া জেলা"৷ "জেলাটির পূর্বে অন্ধ্রপ্রদেশ রাজ্যের বিজয়নগরম জেলা"৷ "জেলাটির দক্ষিণ পূর্বে(অগ্নি) অন্ধ্রপ্রদেশ রাজ্যের বিজয়নগরম জেলা"৷ "জেলাটির দক্ষিণে অন্ধ্রপ্রদেশ রাজ্যের বিশাখাপত্তনম জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের মালকানগিরি জেলা"৷ "জেলাটির পশ্চিমে ছত্তীসগঢ় রাজ্যের বস্তার জেলা"৷ "জেলাটির উত্তর পশ্চিমে(বায়ু) ওড়িশা রাজ্যের নবরঙ্গপুর জেলা"৷
জেলাটির আয়তন ৮৮০৭ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৫.৬৬%৷
কোরাপুট জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১১৮০৬৩৭(২০০১ জনগণনা) ও ১৩৭৯৬৪৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৫তম৷ ওড়িশা রাজ্যের ৩.২৯% লোক কোরাপুট জেলাতে বাস করেন৷ জেলার জনঘনত্ব ২০০১ সালে ১৩৪ ছিলো এবং ২০১১ সালে তা বৃদ্ধি পেয়ে ১৫৭ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৬.৮৬% , যা ১৯৯১-২০১১ সালের ১৪.৬৭% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ১০৩২(সমগ্র) এবং শিশু(০-৬ বৎ) লিঙ্গানুপাত ৯৭৯৷
জেলাটির স্বাক্ষরতা হার ৩৫.৭২%(২০০১) তথা ৪৯.২১%(২০১১)৷ পুরুষ স্বাক্ষরতার হার ৪৭.২০%(২০০১) তথা ৬০.৩২%(২০১১)৷ নারী স্বাক্ষরতার হার ২৪.২৬%(২০০১) তথা ৩৮.৫৫% (২০১১)৷ জেলাটিতে শিশুর অনুপাত সমগ্র জনসংখ্যার ১৬.৩২%৷
কেন্দ্রাপড়া জেলা
কেন্দ্রাপড়া জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিস্টাব্দে) পূর্বতন কটক জেলা থেকে নতুন কেন্দ্রাপড়া জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর কেন্দ্রাপড়া শহরে অবস্থিত এবং কেন্দ্রাপড়া মহকুমা নিয়ে গঠিত৷
কেন্দ্রাপড়া জেলার জেলাসদরটি স্থানীয়দের মধ্যে তুলসীক্ষেত্র নামেই অধিক পরিচিত৷ পৌরানিক কাহিনী অনুযায়ী কৃৃষ্ণজ্যেষ্ঠ বলরাম এই অঞ্চলের অধিপতি কেন্দ্রাসুরকে বধ করে তার কন্যা তুলসীকে বিবাহ করেন৷ কেন্দ্রাসুরের হত্যাকান্ডকে ভিত্তি করে জায়গাটির নাম হয় কেন্দ্রাপড়া৷
"জেলাটির উত্তরে ওড়িশা রাজ্যের ভদ্রক জেলা"৷ "জেলাটির দক্ষিণে ওড়িশা রাজ্যের জগৎসিংহপুর জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের কটক জেলা"৷ "জেলাটির পশ্চিমে ওড়িশা রাজ্যের যাজপুর জেলা"৷ "জেলাটির উত্তর পশ্চিমে(বায়ু) ওড়িশা রাজ্যের যাজপুর জেলা"৷ কেন্দ্রাপড়া জেলাটির পূর্বপ্রান্তে রয়েছে বঙ্গোপসাগর৷
জেলাটির আয়তন ২৬৪৪ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৭০%৷
কেন্দ্রাপড়া জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১৩০২০০৫(২০০১ জনগণনা) ও ১৪৪০৩৬১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৪তম৷ ওড়িশা রাজ্যের ৩.৪৩% লোক কেন্দ্রাপড়া জেলাতে বাস করেন৷ জেলার জনঘনত্ব ২০০১ সালে ৪৯২ ছিলো এবং ২০১১ সালে তা বৃদ্ধি পেয়ে ৫৪৫ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১০.৬৩% , যা ১৯৯১-২০১১ সালের ১৩.২৭% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০০৭(সমগ্র) এবং শিশু(০-৬ বৎ) লিঙ্গানুপাত ৯২৬৷
জেলাটির স্বাক্ষরতা হার ৭৬.৮১%(২০০১) তথা ৮৫.১৫%(২০১১)৷ পুরুষ স্বাক্ষরতার হার ৮৭.১১%(২০০১) তথা ৯১.৪৫%(২০১১)৷ নারী স্বাক্ষরতার হার ৬৬.৭৬%(২০০১) তথা ৭৮.৯৬% (২০১১)৷ জেলাটিতে শিশুর অনুপাত সমগ্র জনসংখ্যার ১১.১৯%৷
মালকানগিরি জেলা
মালকানগিরি জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৪ই আশ্বিন ১৩৯৯ বঙ্গাব্দে(১লা অক্টোবর ১৯৯২ খ্রিস্টাব্দে) পূর্বতন কোরাপুট জেলা থেকে মালকানগিরি জেলাটি গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর মালকানগিরি শহরে অবস্থিত এবং মালকানগিরি মহকুমা নিয়ে গঠিত৷
হিন্দুগ্রন্থ রামায়ণ রচনাকালে মালকানগিরি খুবই গুরুত্বপূর্ণ ভূমিকা রাখে৷ জেলাটির মধ্য দিয়ে বাহিত তমসা নদীর তীরে বসেই মহর্ষি বাল্মীকি রামায়ণের ঘটনাবলী ব্যক্ত করেছিলেন৷ রামায়ণ অনুসারে মালকানগিরির পুরাতন নাম ছিলো মাল্যবন্তগিরি৷
"জেলাটির উত্তরে ওড়িশা রাজ্যের কোরাপুট জেলা"৷ "জেলাটির উত্তর পূর্বে(ঈশান) ওড়িশা রাজ্যের কোরাপুট জেলা"৷ "জেলাটির পূর্বে অন্ধ্রপ্রদেশ রাজ্যের বিশাখাপত্তনম জেলা"৷ "জেলাটির দক্ষিণ পূর্বে(অগ্নি) অন্ধ্রপ্রদেশ রাজ্যের বিশাখাপত্তনম জেলা"৷ "জেলাটির দক্ষিণে অন্ধ্রপ্রদেশ রাজ্যের পূর্ব গোদাবরী জেলা"৷ "জেলাটির দক্ষিণ পশ্চিমে(নৈঋত) ছত্তীসগঢ় রাজ্যের সুক্মা জেলা"৷ "জেলাটির পশ্চিমে ছত্তীসগঢ় রাজ্যের সুক্মা জেলা"৷ "জেলাটির উত্তর পশ্চিমে(বায়ু) ছত্তীসগঢ় রাজ্যের বস্তার জেলা"৷
জেলাটির আয়তন ৫৭৯১ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৩.৭২%৷
মালকানগিরি জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৫০৪১৯৮(২০০১ জনগণনা) ও ৬১৩১৯২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৪তম৷ ওড়িশা রাজ্যের ১.৪৬% লোক মালকানগিরি জেলাতে বাস করেন৷ জেলার জনঘনত্ব ২০০১ সালে ৮৭ ছিলো এবং ২০১১ সালে তা বৃদ্ধি পেয়ে ১০৬ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ২১.৬২% , যা ১৯৯১-২০১১ সালের ১৯.৩৯% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ১০২০(সমগ্র) এবং শিশু(০-৬ বৎ) লিঙ্গানুপাত ৯৯২৷
জেলাটির স্বাক্ষরতা হার ৩০.৫৩%(২০০১) তথা ৪৮.৫৪%(২০১১)৷ পুরুষ স্বাক্ষরতার হার ৪০.১৪%(২০০১) তথা ৫৯.০৭%(২০১১)৷ নারী স্বাক্ষরতার হার ২০.৯১%(২০০১) তথা ৩৮.২৮% (২০১১)৷ জেলাটিতে শিশুর অনুপাত সমগ্র জনসংখ্যার ১৭.৭৯%৷
নবরঙ্গপুর জেলা
নবরঙ্গপুর জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৪ই আশ্বিন ১৩৯৯ বঙ্গাব্দে(১লা অক্টোবর ১৯৯২ খ্রিস্টাব্দে) পূর্বতন কোরাপুট জেলা থেকে নবরঙ্গপুর জেলাটি গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর নবরঙ্গপুর শহরে অবস্থিত এবং নবরঙ্গপুর মহকুমা নিয়ে গঠিত৷
সূর্যবংশীয় রাজা রামচন্দ্র দেও নবরঙ্গপুরকে নিজের রাজত্বের রাজধানী চয়ন করেন৷ এই নামের উৎপত্তির কোনো ঐতিহাসিক প্রমাণ এখনো অবধি পাওয়া যায় না৷ তবে প্রখ্যাত বিশ্লেষক অরুণ কুমার উপাধ্যায়ের মতে নয়টি রঙের সমাহার নবরঙ্গপুর৷
"জেলাটির উত্তরে ছত্তীসগঢ় রাজ্যের ধামতরি জেলা"৷ "জেলাটির উত্তর পূর্বে(ঈশান) ছত্তীসগঢ় রাজ্যের গরিয়াবন্দ জেলা"৷ "জেলাটির পূর্বে ওড়িশা রাজ্যের কালাহান্ডি জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের কালাহান্ডি জেলা"৷ "জেলাটির দক্ষিণে ওড়িশা রাজ্যের কোরাপুট জেলা"৷ "জেলাটির দক্ষিণ পশ্চিমে(নৈঋত) ছত্তীসগঢ় রাজ্যের বস্তার জেলা"৷ "জেলাটির পশ্চিমে ছত্তীসগঢ় রাজ্যের কোন্দাগাঁও জেলা"৷ "জেলাটির উত্তর পশ্চিমে(বায়ু) ছত্তীসগঢ় রাজ্যের কোন্দাগাঁও জেলা"৷
জেলাটির আয়তন ৫২৯১ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৩.৪০%৷
নবরঙ্গপুর জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১০২৫৭৬৬(২০০১ জনগণনা) ও ১২২০৯৪৬(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৭তম৷ ওড়িশা রাজ্যের ২.৯১% লোক ময়ুরভঞ্জ জেলাতে বাস করেন৷ জেলার জনঘনত্ব ২০০১ সালে ১৯৪ ছিলো এবং ২০১১ সালে তা বৃদ্ধি পেয়ে ২৩১ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৯.০৩% , যা ১৯৯১-২০১১ সালের ২১.১৫% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০১৯(সমগ্র) এবং শিশু(০-৬ বৎ) লিঙ্গানুপাত ৯৯৮৷
জেলাটির স্বাক্ষরতা হার ৩৩.৯৩%(২০০১) তথা ৪৬.৪৩%(২০১১)৷ পুরুষ স্বাক্ষরতার হার ৪৭.০৪%(২০০১) তথা ৫৭.৩১%(২০১১)৷ নারী স্বাক্ষরতার হার ২০.৬৭%(২০০১) তথা ৩৫.৮০% (২০১১)৷ জেলাটিতে শিশুর অনুপাত সমগ্র জনসংখ্যার ১৭.০৩%৷
মারিয়া শেল
মারিয়া মার্গারেট আনা শেল (১৫ জানুয়ারি ১৯২৬ - ২৬ এপ্রিল ২০০৫) হলেন একজন অস্ট্রীয়-সুইস অভিনেত্রী। তিনি ১৯৫০ ও ১৯৬০-এর দশকে জার্মান চলচ্চিত্রের অন্যতম তারকা ছিলেন। ১৯৫৪ সালে তিনি হেলমুট কাউটনারের যুদ্ধভিত্তিক নাট্যধর্মী "ডাই লেৎজটে ব্রুক" (Die letzte Brücke) চলচ্চিত্রে অভিনয় করে কান চলচ্চিত্র উৎসবের স্পেশাল মেনশন পুরস্কার এবং ১৯৫৬ সালে "গেরভাইস" চলচ্চিত্রে অভিনয় করে ভেনিস চলচ্চিত্র উৎসবের শ্রেষ্ঠ অভিনেত্রী বিভাগে ভল্পি কাপ লাভ করেন। তিনি "দ্য হার্ট অব দ্য ম্যাটার" (১৯৫৩) ও "জেরভাইস" (১৯৫৪) ছবিতে অভিনয়ের জন্য শ্রেষ্ঠ বিদেশি অভিনেত্রী বিভাগে দুটি বাফটা পুরস্কারের মনোনয়ন লাভ করেন। এছাড়া তিনি তিনটি জার্মান চলচ্চিত্র পুরস্কারের মনোনয়ন লাভ করেন এবং একটি সম্মানসূচক পুরস্কার অর্জন করেন।
শেল ১৯২৬ সালের ১৫ই জানুয়ারি অস্ট্রিয়ার ভিয়েনায় জন্মগ্রহণ করেন। তার পিতা হারমান ফার্ডিনান্ড শেল (১৯০০-১৯৭২) ছিলেন একজন সুইস কবি, ঔপন্যাসিক, নাট্যকার ও ফার্মেসির মালিক। তার মাতা মার্গারেট নো ফন নর্ডবের্গ (১৯০৫-১৯৯৫) একটি অভিনয়ের স্কুল পরিচালনা করতেন। তার পিতামাতা দুজনেই রোমান ক্যাথলিক ধর্মাবলম্বী ছিলেন। তার তিন ভাই অভিনেতা ম্যাক্সিমিলিয়ান শেল, কার্ল শেল ও ইমি শেল। ১৯৩৮ সালে তারা সপরিবারে সুইজারল্যান্ড চলে যান।
বিকাশ রঞ্জন ভট্টাচার্য্য
বিকাশ রঞ্জন ভট্টাচার্য্য একজন ভারতীয় রাজনীতিবিদ। ভারতের পশ্চিমবঙ্গ রাজ্যের কলকাতা পৌরসংস্থার মহানাগরিক হিসেবে তিনি ২০০৫ থেকে ২০১০ পর্যন্ত দায়িত্ব পালন করেন।
বিকাশ ভট্টাচার্য কলকাতার কালীঘাট অঞ্চলের অধিবাসী। তিনি ছাত্রাবস্থায় ভারতীয় কমিউনিস্ট পার্টি (মার্ক্সবাদী)তে যোগদান করেন। পেশাগতভাবে তিনি আইনজীবি। তৃণমূল কংগ্রেস পার্টির সাবেক মেয়র সুব্রত মুখার্জিকে নির্বাচনে হারিয়ে তিনি কলকাতায় জয়লাভ করেন । তিনি ৫ বছর ধরে ত্রিপুরায় অ্যাডভোকেট জেনারেল হিসেবে নিযুক্ত ছিলেন। সিনিয়র অ্যাডভোকেট হিসেবে তিনি সরদার, নারাদা স্টিং অপারেশন ইত্যাদি বিভিন্ন অসাধারণ মামলা পরিচালনা করেন। টিএমসি সরকার বিরোধী মামলায় অসাধারণ বাগ্মিতার জন্য আলোচিত হয়েছিলেন।
ডিমোস
ডিমোস (ইংরাজী: Deimos) মঙ্গল গ্ৰহের দুটি প্ৰাকৃতিক উপগ্ৰহের ভিতর অন্যতম ছোট ও অন্যতম বহিস্থ উপগ্ৰহ। মঙ্গলের অন্য উপগ্ৰহের নাম ফোবোস। ৬.২ কিলোমিটার (৩.৯ মিটার) গড় ব্যাসাৰ্ধের এই উপগ্ৰহটি মঙ্গলের চারিদিকে একপাক ঘুরতে ৩০.৩ ঘন্টা সময় নেয়। ডিমোস মঙ্গল থেকে ২৩,৪৬০ কিলোমিটার (১৪,৫৮০ মিটার) দূরত্বে অবস্থিত।. গ্ৰীক দেবতা ডিমোসের নামে এর নামকরণ করা হয়েছে। গ্ৰীক উপাখ্যান মতে, ডিমোস ফোবোসের যমজ ভাই এবং এর অৰ্থ ‘সন্ত্ৰাস’।
১৮৭৭ সালের ১২ আগষ্ট তারিখে প্ৰায় ০৭:৪৮ (ইউ.টি.সি.) ঘটিকায় আমেরিকা যুক্তরাষ্ট্ৰের ওয়াশ্বিংটনে অবস্থিত আমেরিকা যুক্তরাষ্ট্ৰ নৌসেনা মানমন্দিরে আমেরিকান জ্যোতিৰ্বিজ্ঞানী ডিমোস আবিষ্কার করেছিলেন। উল্লেখযোগ্য যে, সেই একই বছর ১৮ আগষ্ট তারিখে প্ৰায় ০৯:১৪ (জি.এম.টি.) ঘটিকায় হল মঙ্গলের অপর উপগ্ৰহ ফোবোস আবিষ্কার করেছিলেন।
বাগবের গণহত্যা
ত্রিপুরা রাজ্যের পশ্চিম ত্রিপুরা জেলার কল্যানপুর থানার একটি গ্রাম বাগবের। এটি পশ্চিম গিলতলীতে পুলিশ স্টেশন থেকে প্রায় ১ কিলোমিটার দূরত্বে অবস্থিত। ২০০০ সালের মে মাসে চলমান জাতিগত দাঙ্গার সময় বাগবের একটি শরণার্থী ক্যাম্পে কয়েক হাজার বাঙালি হিন্দু আশ্রয় নেয়। ক্যাম্পটি নিরঞ্জন সরদারপাড়া সিনিয়র বেসিক স্কুল-এ অবস্থিত ছিল।
২০ মে বিকেলে বিকাল ৫টার দিকে প্রায় ৬০ এনএলএফটি জঙ্গিদের একটি আগ্নেয়অস্ত্রে সশস্ত্র দল বাগবের গ্রামে হামলা চালায়। স্থানীয় সিপিআই (এম) নেতা আজয় ঘোষের বাড়িতে তারা গ্রেনেড ছুড়ে। হামলার খবর শুনে নিরঞ্জন সরদারপাড়া স্কুলের আশেপাশে আশ্রয় নেয়া শরণার্থীরা কাঞ্চনপুরের দিকে পালিয়ে যেতে শুরু করে। উদ্বাস্তুদের পালিয়ে যাওয়া দেখে, এনএলএফটি জঙ্গিরা তাদের ওপর বন্দুকগুলি ছুড়ে। তিন উদ্বাস্তু অবিলম্বে নিহত হয়। এরপর জঙ্গিরা শরণার্থী ক্যাম্পে বন্দীদের লক্ষ্যবস্তু করেছিল, যেখানে তারা ১৬ জনকে হত্যা করেছিল এবং কয়েকজনকে আহত করেছিল। গণহত্যা সংঘটিত হওয়ার সময় বাগবের সিআরপিএফ অফিসাররা কোন প্রতিবাদ করেনি। ১৯ জন বাঙালি হিন্দু এই স্থানে নিহত হন এবং অন্যরা গুরুতরভাবে আহত হন। তাদের মধ্যে ছয়জন পরে মারা যান।
২১ মে সকাল সাড়ে ১১টার দিকে কল্যাণপুর থানায় রাতিয়া-দুর্গাপুরে তিনটি বাঙালি হিন্দুকে হত্যা করে সন্দেহভাজন এনএলএফটি বিদ্রোহীরা। তারপর বিদ্রোহীরা কয়েকটি বাড়িতে অগ্নিসংযোগ করে।
গণহত্যার পর কল্যানপুরের পাঁচটি গ্রাম পঞ্চায়েত থেকে ৩৩৩ পরিবারকে উত্তর কল্যাণপুর গ্রাম পঞ্চায়েতের অধীনে অমর কলোনিতে স্থানান্তরিত করা হয়। প্রতিটি পরিবারের তাদের বাড়ি নির্মাণের জন্য ২৪ টন এবং ২০০০ রুপি নগদ প্রতিশ্রুতি দেওয়া হয়েছিল। যাইহোক, উত্তর কল্যাণপুর গ্রাম পঞ্চায়েত থেকে কোনও ঋণ গ্রহন করার অধিকার তাদের ছিল না।
বাগেরহাট জাদুঘর
বাগেরহাট জাদুঘর বাংলাদেশের বাগেরহাট জেলায় অবস্থিত। ১৯৭৩ সালে সরকার পঞ্চদশ শতকে গড়ে ওঠা খলিফাতাবাদ শহরের প্রাচীন ইতিহাস ও ঐতিহ্য সংরক্ষণ ও উপস্থাপনের জন্য আন্তর্জাতিক আবেদন জানায়। এরই প্রেক্ষিতে ইউনেস্কো- বাংলাদেশ সরকারের যৌথ উদ্যোগে সংরক্ষণ ও সংস্কার প্রকল্পের আওতায় ১৯৯৫ সালে ৫২০ বর্গমিটার এলাকা নিয়ে একটি জাদুঘর নির্মিত হয়।
জাদুঘরটি ২০০১ সালের সেপ্টেম্বর মাসে জনসাধারণের জন্যে উন্মুক্ত করে দেয়া হয়। জাদুঘরটি ষাটগম্বুজ মসজিদ এর সংগে একই কমপ্লেক্সে অবস্থিত। জাদুঘরের গেটের পাশে টিকেট কাউন্টার অবস্থিত। জনপ্রতি টিকেট এর দাম পনের টাকা, তবে পাঁচ বছরের কম কোন বাচ্চার জন্যে টিকেট এর দরকার পড়েনা। মাধ্যমিক পর্যায়ের শিশু-কিশোরদের জন্য প্রবেশ মুল্যে নির্ধারন করা হয়েছে ৫ টাকা। সার্কভুক্ত বিদেশি দর্শনার্থীর জন্যে টিকেট মূল্য পঞ্চাশ টাকা এবং অন্যান্য বিদেশী দর্শকদের জন্য টিকেটের মূল্য একশত টাকা।
গ্রীষ্মকালে সকাল ১০টা থেকে সন্ধ্যা ৬টা পর্যন্ত জাদুঘর খোলা থাকে। মাঝখানে দুপুর ১টা থেকে ১.৩০ পর্যন্ত আধ ঘণ্টার জন্যে বন্ধ থাকে। আর শীতকালে সকাল ৯টা থেকে বিকেল ৫টা পর্যন্ত খোলা থাকে। শীতকালেও দুপুর ১টা থেকে ১.৩০ পর্যন্ত বন্ধ থাকে। আর সবসময়ের জন্যেই শুক্রবারে জুম্মার নামাযের জন্যে সাড়ে বারোটা থেকে তিনটা পর্যন্ত বন্ধ থাকে। রবিবার সাধারণ ছুটি এবং সোমবার বেলা ২.০০ থেকে খোলা থাকে। এছাড়াও সরকারী কোন বিশেষ দিবসে জাদুঘর খোলা থাকে ।
বিক্রমপুর জাদুঘর
বিক্রমপুর জাদুঘর ও সাংস্কৃতিক কেন্দ্র বাংলাদেশের মুন্সিগঞ্জ জেলায় অবস্থিত। জমিদার যদুনাথ বাবুর জমি অধিগ্রহণের মাধ্যমে ২০১৪ সালে জাদুঘরের ভিত্তিপ্রস্তরস্থাপন করে বাংলাদেশ সরকার। বৃহস্পতিবারের সাপ্তাহিক ছুটির দিন বাদে সপ্তাহের বাকি ছয়দিন জাদুঘরটি সর্বসাধারণের জন্যে উন্মুক্ত থাকে।
শ্রীনগর উপজেলার ভাগ্যকুল ইউনিয়নের উত্তর বালাশুর গ্রামে জমিদার রাজা শ্রীনাথ রায়ের বাড়ি। এ পরিবারের সর্বশেষ জমিদার ছিলেন যদুনাথ রায়। জমিদার বাড়িতে আছে দু’শ’ বছর আগে নির্মিত মন্দিরসহ বিশাল বিশাল পুরাতন ভবন। জমিদার যদুনাথ রায়ের এ বাড়িটির স্মৃতি রক্ষার্থে প্রায় সাড়ে ১৩ একর জায়গা জুড়ে অগ্রসর বিক্রমপুর ফাউন্ডেশনের উদ্দ্যোর্গে ও সরকারি অর্থায়ণে নির্মান করা হয়েছে জাদুঘর, গেস্ট হাউজ, থ্রীমপার্ক। 
শ্রীনগরের রঘুরামপুর ও নাটেশ্বর গ্রামে অগ্রসর বিক্রমপুর ফাউন্ডেশনের উদ্যোগে প্রত্নতাত্ত্বিক খনন কাজ শুরু হয়। এসব খননে পাওয়া গেছে বহু প্রত্নতাত্ত্বিক নিদর্শন। একশ’টির মতো প্রত্নতাত্ত্বিক নিদর্শন নিয়ে গড়ে তোলা হয়েছে জাদুঘরটি। তিনতলা ভবনের জাদুঘরের মূল ফটকের দু’পাশে রয়েছে দু’টি বড় মাটির পাতিল। নিচতলার বাঁ পাশের গ্যালারিটি জমিদার যদুনাথ রায়ের নামে। এ জাদুঘরে রয়েছে বিক্রমপুরের প্রাচীন মানচিত্র, এখানকার বিভিন্ন প্রত্নসামগ্রীর আলোকচিত্র, বৌদ্ধবিহার, হযরত বাবা আদম (রা.) শহীদ মসজিদ, ইন্দ্রাকপুর কেল্লা, অতীশ দীপঙ্করের পরিচিতিমূলক আলোকচিত্র। এছাড়া জাতীয় জাদুঘর, বরেন্দ্র জাদুঘর ও কলকাতা জাদুঘরে সংরক্ষিত কষ্টিপাথরের মূর্তিগুলোর আলোকচিত্র। এখানে রয়েছে রঘুরামপুর, নাটেশ্বরসহ বিক্রমপুরের বিভিন্ন এলাকা থেকে পাওয়া পোড়ামাটির নল, মাটির পাত্র, পোড়ামাটির খেলনাসহ প্রত্নতাত্ত্বিক বিভিন্ন নিদর্শন। বিক্রমপুরের বিভিন্ন মনীষীদের পরিচিতিসহ আলোকচিত্র, বিভিন্ন ঐতিহাসিক স্থান, মঠ ও মন্দিরের আলোকচিত্র রয়েছে জাদুঘরে।
জাদুঘরের নিচতলার দু’টি কক্ষের নামকরণ করা হয়েছে আচার্য জগদীশচন্দ্র বসু গ্যালারি ও জমিদার যদুনাথ রায় গ্যালারি। দ্বিতীয় তলার গ্যালারিটি মুক্তিযোদ্ধা গ্যালারি নামে নাম করন করা হয়েছে। ২০১৪ সালে আনুষ্ঠানিকভাবে এই জাদুঘর খুলে দেওয়া হয়। 
জাদুঘরটি শীতকালে শনিবার থেকে বুধবার সকাল ৯টা থেকে ১টা এবং দুপুর ২টা থেকে বিকেল ৪টা পযর্ন্ত খোলা থাকে। বৃহস্পতিবার সাপ্তাহিক ছুটি আর শুক্রবার ২টা থেকে ৫টা পযর্ন্ত খোলা থাকে। কোন প্রবেশ মূল্য নেই।
হেসা আউয়াল বিহসুদ জেলা
হিসা-ই-আইয়ালি বিহসুদ () আফগানিস্তানের ওয়ারদক প্রদেশের অবস্থিত একটি জেলা। এই জেলারটিকে হাজারা সংখ্যাগরিষ্ঠ বসবাসকারী জনগোষ্ঠী বলা হয়ে থাকে, তবে পশতুন কুচি সম্প্রদায়ের লোকজনের চারণভূমি হিসাবেও জেলাটিকে ব্যবহার করা হয়ে থাকে। হাজিগাক খনি জেলায় অবস্থিত।
২০০৭ সাল থেকে জেলাটিতে জাতিগত সহিংসতায় এক ভয়াবহ পর্যায় চলে গিয়েছিল, যার ফলে বিপুল পরিমাণ জমি মালিকানা নিয়ে হাজারা এবং কুচি সম্প্রদায়ের মধ্যে ব্যাপক বিভেদ এবং বিতর্কের সৃষ্টি হয়েছিল। হাজারা সম্প্রদায়ের পক্ষ থেকে দাবি করা হয়েছিল যে, কুচি মিলিশিয়ারা তালেবানদের সশস্ত্র হচ্ছে এসব কাজে উস্কানি দিচ্ছে। এর ফলাফল স্বরুপ বেশ কয়েকটি গ্রাম আগুনে পুড়ে ভষ্মিভূত হয় এবং লোকজন হাজার হাজার এলাকা ছেড়ে ভয়ে পালিয়ে যায়।
আবুল বরকত স্মৃতি জাদুঘর
আবুল বরকত স্মৃতি জাদুঘর বাংলাদেশের ঢাকা জেলার পলাশীতে জহুরুল হক হলের ভেতরে অবস্থিত। ২০১২ সালের ১২ মার্চ জহুরুল হক হলের ভেতরে 
ঢাকা বিশ্ববিদ্যালয়ের রাষ্ট্রবিজ্ঞান বিভাগের ছাত্র আবুল বরকত নামে এই স্মৃতি জাদুঘর ও সংগ্রহশালার উদ্বোধন করেন ভাষাসৈনিক ও সাবেক তত্ত্বাবধায়ক সরকারের প্রধান উপদেষ্টা বিচারপতি হাবিবুর রহমান।
বরকতের জন্ম ১৯২৮ সালে মুর্শিদাবাদে। ১৯৪৮ সালে ভর্তি হয়েছিলেন ঢাকা বিশ্ববিদ্যালয়ের রাষ্ট্রবিজ্ঞানে। স্নাতক ডিগ্রি লাভ করেন ১৯৫১ সালে। বায়ান্নর একুশে ফেব্রুয়ারিতে প্রতিবাদ মিছিলে যোগ দিয়ে তিনি শহীদ হন।
পলাশীর মোড় থেকেই চোখে পড়ে দোতলা দৃষ্টিনন্দন ভবন জহুরুল হক হল যার পেছনের গেট দিয়ে ঢুকলেই হাতের বাঁয়ে এই জাদুঘর। বরকতের ব্যক্তিগত ছবি, চিঠি, ব্যবহৃত জিনিসপত্র, মরণোত্তর একুশে পদক, বিশ্ববিদ্যালয়ের সনদ ছাড়াও ভাষা আন্দোলনের নানা সংগ্রহ দিয়ে সাজানো হয়েছে জাদুঘর।
দোতলায় আছে একটি পাঠাগার। সেখানে মুক্তিযুদ্ধ ও ভাষা আন্দোলনের ওপর বাংলাদেশে প্রকাশিত দলিল ও বইপত্রও আছে। জাদুঘরটি দর্শনার্থীদের জন্য রবিবার থেকে বৃহস্পতিবার সকাল ১০টা থেকে বিকেল ৪টা পর্যন্ত খোলা থাকে।
স্মৃতিফলক পার হয়ে ভেতরে ঢোকার পরে দেয়ালে বিশাল ক্যানভাসে আঁকা ভাষা আন্দোলনের ইতিহাস, ‘রাষ্ট্রভাষা বাংলা চাই’ দাবিতে ছাত্রদের মিছিল। মিছিলে সরকারি বাহিনীর গুলিবর্ষণ। গুলিতে শহীদ ও তাঁদের স্মরণে প্রথম শহীদ মিনার এবং তারপর কেন্দ্রীয় শহীদ মিনার, শ্রদ্ধাঞ্জলি ও প্রভাতফেরি। ডান পাশে নিদর্শন ও আলোকচিত্র। নিদর্শনের মধ্যে রয়েছে ভাষাশহীদ আবুল বরকতের ব্যবহৃত একটি খেলনা, তিনটি কাপ-পিরিচ, বাবাকে লেখা বরকতের তিনটি চিঠি, বরকতের ডিগ্রির সনদ। সংগ্রহশালায় রাষ্ট্রভাষা বাংলার দাবিতে ১৯৪৮ সালের ১১ মার্চের ছাত্র আন্দোলন থেকে শুরু করে ১৯৫২ সালের আন্দোলন, ২১ ফেব্রুয়ারি বরকতের কবরে তাঁর বাবা-মায়ের শ্রদ্ধাঞ্জলি, ঢাকা বিশ্ববিদ্যালয়ের ছাত্রীদের প্রভাতফেরি, মাওলানা ভাসানী ও বঙ্গবন্ধু শেখ মুজিবুর রহমানের প্রভাতফেরির ছবি, একুশের গানসহ নানা ঘটনার আলোকচিত্র রয়েছে।
চালনা পৌরসভা
চালনা পৌরসভা খুলনা বিভাগের খুলনা জেলার অন্তর্গত দাকোপ উপজেলার একটি প্রশাসনিক অঞ্চল ।
চালনা পৌরসভার ভৌগোলিক অবস্থান । চালনা পৌরসভার মোট আয়তন ৯.৪৯ কিমি²।।
জঘাতু জেলা (ওয়ারদক)
জঘাতু গজনি থেকে ২০ কিলোমিটার উত্তর-পশ্চিমে আফগানিস্তানের ওয়ারদক প্রদেশের একটি জেলা। ২০০৫ সালের আদমশুমারী তথ্য অনুযায়ী, জেলাটির জনসংখ্যা ছিল প্রায় ৯০,০০০ এর বেশি, যাদের মধ্য থেকে প্রায় সকলই পশতুন সম্প্রদায়ের মানুষ বসবাস করে থাকে। জেলা কেন্দ্রীয় শহরের নাম হচ্ছে গাজী মুহম্মদ জন খান বাজার যেটি তালিবান শাসনামলে নির্মিত হয়েছিল।
কৃষিকে আয়ের প্রধান উৎস হিসেবে ধরা হয়। আফগানিস্তানের বিখ্যাত আপেল এই জেলা থেকে উৎপন্ন হয়ে থাকে, কিন্তু সমগ্র প্রদেশে খরার প্রভাবও সবচেয়ে গুরুতর সমস্যা হিসেবে চিহ্নিত হয়ে উঠছে। স্বাস্থ্য ও শিক্ষাক্ষেত্রে সেবা ব্যাপকভাবে দুর্বলতা পরিলক্ষিত হয় কিন্তু বর্তমানে এই এলাকাটিতে অধিকাংশ লোক তাদের নিজস্ব প্রচেষ্টায় শিশুদের জন্য স্কুল তৈরী করে শিক্ষার ব্যবস্থা করছেন। এটি আফগানিস্তানে যাওয়ার জন্য সবচেয়ে সুন্দর জায়গাগুলির মধ্যে একটি হিসেবে মনে করা হয়। এছাড়াও এই জেলার মানুষজন খুব উদার এবং অতিথি পরায়নতার জন্য সুপরিচিত।
জগাতু জেলার বেশ কিছু ঐতিহাসিক স্থান রয়েছে, যেমন বারঘালি যেটি ইসলামের পূর্ব যুগে হ্যাপলি সাম্রাজ্যের রাজধানী ছিল।
খাজরা ইউনিয়ন
খাজরা ইউনিয়ন বাংলাদেশের সাতক্ষীরা জেলার আশাশুনি উপজেলার অন্তর্গত একটি ইউনিয়ন।
সড়ক পথে উপজেলা হইতে ইউনিয়ন পরিষদ খাজরা২২কি,মি। জেলা হইতে৪০ কি,মি। ।
পূর্বে কয়রা উপজেলা, পশ্চিমে আনুলিয়া ইউনিয়ন, উত্তরে বড়দল ইউনিয়ন, দক্ষিণে কপোতাক্ষ নদী
৮ নং খাজরা ইউনিয়নে ১টি মাত্র নদী রয়েছে সেটি হলো কপোতাক্ষ নদী এ নদটি খাজরা ইউনিয়নের একটি ঐতিহ্য বাহি নদী।
জলরেজ জেলা
জলরেজ জেলা (পশতু/) আফগানিস্তানের পশ্চিমে মেইদান ওয়ারদক প্রদেশে অবস্থিত একটি অন্যতম জেলা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। জেলাটির রাজধানী শহরের নাম হচ্ছে জলরেজ নামক শহর।
মার্কজি বিহসুদ জেলা
মার্কজ-ই বিহসুদ জেলা () আফগানিস্তানের পশ্চিমে মেইদান ওয়ারদক প্রদেশে অবস্থিত একটি অন্যতম জেলা। জেলাটির রাজধানী শহরের নাম হচ্ছে বিহসুদ নামক শহর।
জেলাটিতে মূলত হাজারা সংখ্যাগরিষ্ঠ জনসংখ্যা বসবাসকারী রয়েছে। মার্কজি বিহসুদের জনসংখ্যা আনুমানিক প্রায় ২৫০,০০০ জন এরও বেশি। মেইদান ওয়ারদক প্রদেশের বড় এলাকা নিয়ে মার্কজি বিহসুদ বৃহত্তম জেলা হিসেবে গঠিত হয়েছে।
জেন্না প্রেস্‌লে
জেন্না প্রেস্‌লে (জন্ম ১ এপ্রিল, ১৯৮৭) হলেন যুক্তরাষ্ট্রের একজন প্রাক্তন পর্ণোগ্রাফিক অভিনেত্রী, যিনি Brittni De La Mora নামেও পরিচিত।
টিজুয়ানা, মেক্সিকো তে থাকা অবস্থায় প্রেস্‌লে স্ট্রিপিং এবং বক্ষ উন্মুক্ত করতে শুরু করে। তিনি অপ্রাপ্তবয়স্ক হওয়া সত্ত্বেও প্রায় ২ বছর তিজুয়ানাতে থাকা অবস্থায় প্রতি সাপ্তাহে স্ট্রাইপিং করেন। ১৭ বছর বয়সে তিনি আনরেক্সিয়া নার্ভসা এর চিকিৎসা শুরু করেন। ২০০৫ সালে হিলটপ হাই স্কুল থেকে তিনি স্নাতক পাস করেন এবং সান্টা বারবারা সিটি কলেজ এ ভর্তি হন। তিনি প্রচারণা ও সাংবাদিকতা বিষয়ে লেখাপড়া করেন এবং টেলিমেকার হিসেবে কাজ করেন। কলেজে পড়াকালীন সময়ে তিনি "রোমান্স ছবি" করার জন্য প্রস্তাব পেয়েছিলেন।
২০০৫ সালের সেপ্টেম্বর মাসে ১৮ বছর বয়সে প্রেস্‌লে পর্ণগ্রাফির দুনিয়ায় প্রবেশ করে। কিন্তু ১ মাসের মতো কাজ করার পরে তার গনোরিয়া ধরা পরে। তিনি পর্ণোগ্রাফির দুনিয়ায় প্রায় ২৭৫ টি প্রাপ্ত বয়স্কদের চলচ্চিত্রে অংশ নিয়েছেন এবং পরিচালনা করেছেন। ২০১০ সালে "মাক্সিম" ম্যাগাজিন তার নাম সেরা ১২ নারী পর্ণ অভিনেত্রীর তালিকাতে রাখে। ২০১১ সালে "কমপ্লেক্স (ম্যাগাজিন)" "The Top 100 Hottest Porn Stars (Right Now)" তালিকায় ১৭তম স্থানে তার অবস্থান প্রকাশ করে।
তার সমসাময়িক সময়ে প্রাপ্ত বয়স্ক চলচ্চিত্র শিল্পে তিনি পরিচিত ছিলেন নারী রাগমোচনের জন্য। নিক মান্নিং এর সাথে সঙ্গমরত অবস্থায় তিনি প্রথম ব্যপারটি আবিষ্কার করেন। ২০১২ সালে প্রেস্‌লে পর্ণোগ্রাফির দুনিয়া থেকে অবসর গ্রহণ করেন।
তিন বছর পর্ণোগ্রাফির দুনিয়ায় থাকার পরে তিনি তার দাদা-দাদির সাথে স্যান ডিয়েগো এ অবস্থিত রক চার্চে যান, সেখানে তিনি যিশুকে তার প্রভু হিসেবে স্বীকার এবং দ্যা রিভ. মাইলস এমসিফেরসন এর একটি সারমন শোনার পরে ধর্মীয় শিক্ষা গ্রহণ করেন। এক্সএক্সএক্স চার্চের একজন খ্রিস্টান পাস্টর এর অনুপ্রেরণায় প্রেস্‌লে পর্ণোগ্রাফির দুনিয়া ত্যাগ করার সিদ্ধান্ত নেন। ২০১২ সালের ডিসেম্বর মাসে লাস ভেগাসে তিনি তার শেষ পর্ণ ভিডিওতে অংশ নেন। ২০১৩ সালে এক সাক্ষাৎকারে তিনি একটি বই সম্পর্কে বলেন যেখানে তিনি আর অতীত জীবনের মাদকের বিরুদ্ধে লড়াই, প্রাপ্ত বয়স্কদের চলচ্চিত্রের শিল্প এবং খ্রিস্টান ধর্মে তার নতুন বিশ্বাস সম্পর্কে জানাবেন। ২০১৩ সালের আগস্টে "দ্যা ভিউ" অনুষ্ঠানে তার খ্রিস্টান ধর্মে দীক্ষিত হওয়ার ব্যপারটি নিয়ে খোলাখুলি কথা বলেন।
পর্ণোগ্রাফির দুনিয়ায় তিনি ক্রিস্টাল মেথ, হেরোইন, কোকেইন (ওজন কম রাখতে), এস্টাসি এবং অক্সিকন্টিন ব্যবহার করতেন। 
পর্ণোগ্রাফির দুনিয়ায় থাকা অবস্থায় তার দুইবার বাগদান হয় এবং তার সামনেই রাইভাল মোটরসাইকেল গ্যাং তার বয়ফ্রেন্ডকে হত্যা করে।
রাংকূট বনাশ্রম বৌদ্ধ বিহার
রাংকূট বনাশ্রম বৌদ্ধ বিহার বাংলাদেশের অন্যতম প্রসিদ্ধ বৌদ্ধ বিহার। এই বিহারকে কেন্দ্র করে এক সময় এ অঞ্চলে বৌদ্ধ শিক্ষা ও সংস্কৃতির বিকাশ ঘটেছিল। মৌর্য বংশের তৃতীয় সম্রাট অশোক এটি স্থাপন করেন। অনেকের কাছে এটি রামকোট বৌদ্ধ বিহার নামেও পরিচিত।
রাংকূট বনাশ্রম বৌদ্ধ বিহার রামু উপজেলার রাজারকুল ইউনিয়নে সবুজ অরণ্যে ঘেরা পাহাড়ের উপরে অবস্থিত।
খ্রিষ্টপূর্ব ৬ষ্ঠ শতকে প্রাচীন আরাকানের ধন্যবতী (ধাঁঈয়াওয়াদি) নগরের রাজা মহাচন্দ্র সুরিয়ার আমন্ত্রণে গৌতম বুদ্ধ তার শিষ্যদের নিয়ে তৎকালীন সমতটের চৈতগ্রামের (বর্তমান চট্টগ্রাম) উপর দিয়ে ধন্যবতী নগরে যাওয়ার পথে এই স্থানে এসে কিছুক্ষণ বিশ্রাম করেছিলেন। তখন তার প্রধান সেবক আনন্দ স্থবিরকে উদ্দেশ্য করে ভবিষ্যত বাণী করে বলেন, “হে আনন্দ! পশ্চিম সমুদ্রের পূর্ব তীরে রম্যবতি (রম্মাওয়াদি) নগরের পর্বত শীর্ষে আমার বক্ষাস্থি স্থাপিত হবে, তখন এর নাম হবে রাং (বুদ্ধের বুকের অস্থি) কূট (স্থান)।
সম্রাট অশোক বুদ্ধের ৪৫ বছর ব্যাপী ৮৪ হাজার ধর্মবানীকে বুদ্ধ জ্ঞানের প্রতীকরূপে বুদ্ধের অস্থি সংযোজিত ৮৪ হাজার চৈত্য স্থাপন করেছিলেন। যার মধ্যে অন্যতম রামুর এ চৈত্যটি। পরবর্তিতে খ্রিস্টপূর্ব ৩০৮ অব্দে আরাকান রাজা চন্দ্রজ্যোতি (চেঁদি রাজা) কর্তৃক বুদ্ধের উক্ত বক্ষাস্থি সাদা পাথরের ৬ ফিট উঁচু বুদ্ধবিম্বের মাথায় সংযোজিত করে বুদ্ধবিম্বটি স্থাপন করেন।
সময়ের বিবর্তনে রাংকূটের অস্তিত্ব বিলীন হল হয়ে যায়। ১৯২৯ খ্রিস্টাব্দে শ্রীলংকান পুরোহিত জগৎ জ্যোতি মহাস্থবির রামকোট বৌদ্ধ বিহারটি সংস্কার পূর্বক পুনঃ প্রতিষ্ঠা করেন।
হুয়ান পাদ্রোস
হুয়ান পাদ্রোস রুবিও (জন্ম:১ ডিসেম্বর ১৮৬৯,বার্সেলোনা) ছিলেন রিয়াল মাদ্রিদের দ্বিতীয় আনুষ্ঠানিকভাবে স্বীকৃত সভাপতি।
রিয়াল মাদ্রিদের তৈরি হওয়ার প্রায় ২ বছর পর তিনি ১৯০৬ সালের ৬ মার্চ সভাপতি পদ গ্রহণ করেন।
তিনি ১৯০৪ সাল পর্যন্ত রাষ্ট্রপতি হিসাবে রয়েছেন, তারপর তার ভাই কার্লোস পাদ্রোস তার জায়গা নেন। তাদের মধ্যে উভয়ই কাতালান ব্যবসায়ী যারা মাদ্রিদে চলে এসেছিলেন।
ফিউরি (২০১৪-এর চলচ্চিত্র)
ফিউরি ২০১৪ সালের একটি মার্কিন যুদ্ধভিত্তিক চলচ্চিত্র। এর পরিচালক ও রচয়িতা ডেভিড আইয়ার, এবং এর শ্রেষ্ঠাংশে অভিনয় করেছেন ব্র্যাড পিট, শিয়া লাবিউফ, লোগান লারম্যান, মাইকেল পেনা, জন বার্নথাল, জেসন ইসাকস এবং স্কট ইস্টউড।
চলচ্চিত্রটির প্রযোজনা শুরু হয় ২০১৩ সালের সেপ্টেম্বরের শুরুতে ইংল্যান্ডের হার্টফোর্ডশায়ারে। ইতিবাচক প্রতিক্রিয়া পাওয়ার মাধ্যমে এটি ২০১৪ সালের ১৭ই অক্টোবর মুক্তি পায় এবং বিশ্বব্যাপী $২১১ মিলিয়ন মার্কিন ডলার আয় করে।
কুল্যা ইউনিয়ন
কুল্যা ইউনিয়ন বাংলাদেশের দক্ষিণ পশ্চিম উপকুলবর্তী সাতক্ষীরা জেরার দক্ষিণে আশাশুনি উপজেলা। এই উপজেলার ৩নং কুল্যা ইউনিয়ন একটি আদর্শ ইউনিয়ন। আশাশুনি উপজেলার এই ইউনিয়নটি একটি জনবহুল ও ঐতিহ্যবাহী ইউনিয়ন।
কুল্যা ইউনিয়নটি সাতক্ষীরা জেলার আশাশুনি উপজেলার উত্তরে অবস্থিত। এ ইউনিয়নটি উত্তর দক্ষিণভাবে লম্বা, পূর্ব দিকে কাদাকাটি ইউনিয়ন, পশ্চিমে বুধহাট ইউনিয়ন, উত্তরে তালা ইউনিয়ন এবং দক্ষিনে মরিচ্চাপ নদী ও পূর্বে বেতনা নদী প্রবাহিত। ।
সাতক্ষীরা জেলার আশাশুনি উপজেলা ৩নং কুল্যা ইউনিয়নটি অত্যান্ত মনোরম পূর্ন ইউনিয়ন ইউনিয়নের মনোরম পরিবেশ গড়ার জন্য বিভিন্ন প্রতিষ্ঠান ইত্যাদি রয়েছে তার মধ্যে একটি বেতনা নদী গুরুত্ব পূর্ন ভুমিকা পালন করে।
প্রাথমিক বিদ্যালয়ের সংখ্যা ১৫টি। সরকারী ৯টি বেসরকারী ৬টি
মাদরাসা ৭টি
মাধ্যমিক বিদ্যালয় ৩টি এর মধ্যে একটি বালিকা বিদ্যালয়
কলেজিয়েট স্কুল ১টি
মহিলা কলেজ ১টি
কারিগরি কলেজ ১টি
মসজিদ ৩৮টি, মন্দির ১৩টি, গির্জা- ১টি, শ্মশান ঘাট ১০টি
আদোলফো মেলেন্দেজ
এদোলফো মেলেন্দেজ (জন্ম: ২ জুন ১৯৮৪ - মৃত্যু: ৪ জুন ১৯৬৮) ছিলেন একজন স্পেনীয় ফুটবলার যিনি রিয়াল মাদ্রিদের প্রতিষ্ঠাকালীন সদস্য এবং পরে সভাপতি হন।
তিনি দুই মেয়াদে রিয়াল মাদ্রিদের সভাপতি হিসেবে দায়িত্ব পালন করেন। তাঁর প্রথম সভাপতিত্বকাল ছিলো ১৯০৮ থেকে ১৯১৬ সালের মধ্যে এবং তার দ্বিতীয় সভাপতিত্বকাল ছিলো ১৯৩৬ থেকে ১৯৪০ সালের মধ্যে।